NaiveNeuron/SloPal huggingface dataset:
Bugár, Béla, podpredseda NR SR (2016-06-17):
Pani poslankyňa Verešová.
Grausová, Natália, poslankyňa NR SR (2016-10-27):
Áno, ďakujem. Zaujímavé, že extrémista a slovakofób Dostál označil náš návrh za hlúpy, pretože my sme sa inšpirovali legislatívou, v tomto prípade legislatívou Spojených štátov a Izraela. A tieto štáty sú sponzormi, vašimi teda a vašich kolegov extrémistických súdruhov zahraničných agentov. Tak takisto je to niečo schizofrenické vo vašom myslení. Vďaka.
Jarjabek, Dušan, poslanec NR SR (2015-09-16):
Ďakujem za slovo, pán predsedajúci. Áno, veľmi dobré vystúpenie pána poslanca Madeja. V nadväznosti na to by som chcel povedať, že mne sa ozaj zdá, ako keby časť Európskej únie chcela spáchať cielenú samovraždu. Prečo, to sa zrejme dozvieme v krátkom alebo možno trošku dlhšom čase, kto na tom zarobí, kto na tom prerobí, ako sú na tom tie veľké štáty Európskej únie, prečo madam Merkelová najskôr niekoho pozve a potom mu zavrie dvere. To sú všetko otázky, ktoré dnes sú nezodpovedané, ale na toto sa vykašľať. Ja si myslím, že pre nás je skutočne najdôležitejšie to zdravotné riziko, o ktorom tuná už bola niekoľkonásobne reč. To zdravotné riziko je ozaj najväčším bezpečnostným rizikom a myslím si, že z toho dôvodu, lebo ono sa prejaví až v tej ďalšej generácii, hej, a budeme sa všetci veľmi čudovať, akým spôsobom, ako narástli rôzne infekčné choroby, ktoré už tuná jednoducho v Európe neboli. Ja si pamätám, že keď som išiel do Alžíra, tak tri mesiace predtým som chodil na imunologické oddelenie a dostával som kadejaké medikamenty, aby sa nejakým spôsobom zvýšila moja imunita v rámci prostredia, do ktorého idem. Dnes sa tu potĺka niekoľko desaťtisíc bezmenných utečencov v Európe, o ktorých nevieme skutočne nič. Jednoducho čo sa týka zdravotnej prevencie a ochrany, Európska únia absolútne zlyhala, absolútne zlyhala. Ja som počúval včera správy, akási treťosektorová organizácia zisťovala v Rakúsku zdravotný stav bežencov. No, ten lekár, ktorý hovoril, hovoril o tuberkulóze, hovoril o infekčných chorobách, hej, a to ešte napr. vôbec nevieme, akým spôsobom sa napr. posunie percento ľudí... (Prerušenie vystúpenia časomerom.)
Dostál, Ondrej, poslanec NR SR (2020-12-03):
Pán poslanec Susko, chcel by som reagovať na dve veci z vášho vystúpenia. Jednak to odvolávanie profesorov, ktoré sme schválili v novele vysokoškolského zákona, je, samozrejme, možné upraviť to dvoma spôsobmi. Je možné zmeniť na základe veta pani prezidentky novelu vysokoškolského zákona, ale rovnako je možné upraviť ústavu a dať pani prezidentke túto právomoc aj v ústave, tým sa ten rozpor, rozpor vyrieši. Nerozumel som celkom vašej argumentácii, v čom si myslíte, že to, to riešenie keď sa, keď sa upraví vysokoškolský zákon alebo novela vysokoškolského zákona je lepšie pred tým, ako keď sa upraví, upraví ústava. Je to, samozrejme, na diskusiu, ale obe riešenia sú podľa môjho názoru úplne rovnocenné. A pokiaľ ide o verejnú a tajnú voľbu, tak opakovane a opakovane tu smeráci a ich kolegovia z HLAS-u zavádzajú, že tajná voľba je predpokladom slobodného rozhodovania poslancov. Nie je to tak, tajná voľba je zárukou slobodného rozhodovania voličov, ktorí si volia svojich zástupcov do parlamentu, do samospráv. Ale keď sú tí zástupcovia zvolení, majú sa zodpovedať svojim voličom. A súčasťou toho, aby sa zodpovedali svojim voličom je aj to, že tí voliči majú právo vedieť, ako sa ich zvolení zástupcovia správajú, ako hlasujú, ako hlasujú o návrhov zákonov, ako hlasujú aj v personálnych otázkach. Verejnú voľbu tu máme od roku 2011, tak je to zadefinované v zákone o rokovacom poriadku. Vy, SMER, ste štyri roky mali jednofarebnú vládu a ďalšie štyri roky ste boli najsilnejšou stranu vládnej koalície a nezmenili ste ustanovenie zákona o rokovacom poriadku, ktorý hovorí o tom, že verejná teda voľba je verejná alebo môže byť tajná, ale musia to navrhnúť poslanci. (Potlesk.)
Pleštinská, Zita, poslankyňa NR SR (2021-05-28):
Ďakujem, pán predseda. Ja by som chcela Janku ubezpečiť, že neriešime vlastne obsah správy, ale riešime formu. Už boli viaceré pokusy poslancov Európskeho parlamentu predložiť správu o sexuálnom a reprodukčnom zdraví. Napríklad 10. decembra 2013 plénum Európskeho parlamentu odmietlo správu o sexuálnom a reprodukčnom zdraví, ktorý presadzovala socialistická poslankyňa Edite Estrela. Proti tomuto pokusu európskych socialistov vznikla online petícia nasmerovaná na predsedu Európskej komisia a na všetkých členov Európskeho parlamentu. Petícia kritizovala Európsku komisiu, že oblasť sexuálneho a reprodukčného zdravia a práv dlhodobo využívaná podporu štátnych a neštátnych aktérov propagujúcich potraty. Správa Edite Estrela presadzovala potratovú a gender agendu na rôznych úrovniach verejného života. Nemala síce legislatívnu právomoc, v nasledujúcich diskusiách a návrhoch by však bolo používaná ako dôležitý argument. Čiže my nebudeme riešiť správu Európskeho parlamentu, lebo o tom rozhodujú poslanci Európskeho parlamentu, Národná rada len povie, že v týchto otázkach má rozhodovať Slovenská republika.
Pellegrini, Peter, predseda NR SR (2015-05-15):
Pán poslanec Hraško.
Kollár, Boris, predseda NR SR (2022-03-17):
Konštatujem, že Národná rada nezvolila žiadnu z navrhnutých kandidátok za komisárku pre deti. Keďže komisár... (Overovateľ odovzdal predsedajúcemu zápisnicu.) Ďakujem pekne. Keďže komisár nebol zvolený, vykoná sa nová voľba. Teraz budeme ďalej pokračovať v rokovaní Národnej rady. Prosím, zapnite mi monitor. Ďakujem pekne. Pán Dostál, ste prihlásený do rozpravy, nech sa páči, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 68/1997 Z. z. o Matici slovenskej v znení neskorších predpisov , tlač 916.)
Glváč, Martin, podpredseda NR SR (2017-12-08):
Ďakujem. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Petrovi Šucovi. Nech sa páči.
Kuffa, Štefan, poslanec NR SR (2021-07-02):
Janko Mičovský, vážený pán minister, tak ako si to povedal, tá hranica medzi lesom národného parku a ostatným lesom nedá sa presne preťať. Kde je tá línia, kde je tá pomyselná čiara? Veď my máme v susedstve takisto tri národné parky a ten les bezprostredne naväzuje z tých národných parkov na ten ďalší les, hej? A tie bezzásahové územia, ktoré si spomenul, však áno, potom sa asi nepočúvame. My nemáme s tým problém, aby boli, ale nemôžu byť v takej obrovskej výmere. O tom my hovoríme. Veď tu prídu ľudia, ktorí robia ako v tých lesoch, zamestnanci v lesoch, ktorí sú, 6 500 pracovných miest je ohrozených. A toto je vám ľahostajné? To nemôže byť nám ľahostajné. Nám všetkých má na tom záležať. A regióny, vidiecke regióny, to sú jediné príležitosti, kde tí ľudia majú pracovné príležitosti. Kam pôjdu robiť? Myslíte si, že pôjdu do fabriky, nie? A budú nadšení a budú vám tlieskať? A tak ako si to spomenul, že ten jeden rezort, no to je toto, čo sa nepočúvame, my s tým nemáme problém, aby sa ministerstvo životného prostredia a ministerstvo pôdohospodárstva a rozvoja vidieka spojilo v jeden rezort. Ty si starší muž a máš dobrú pamäť, veď to tak bolo na Slovensku. To bol jeden rezort. A ja by som aj, to v podstate aj lesníci, to, čo hovoria, aby to bolo ministerstvo prírodných zdrojov, a nech sa to zlúči pod jeden rezort. My vám to zahlasujeme za to. Ale tú reformu má predkladať tuná minister, nie nejakí osemnásti poslanci, ktorí ani vôbec sa do rozpravy nezapojili. Však to ste taký paškvil tuná z toho zrobili, že to je úplne, tá úroveň tu padla. A čo sa týka ťažby dreva, samozrejme, nemôže to byť len to, len tá ťažba, ale aj to sadenie. A tu keď padla otázka, čo ste za posledných 12 rokov urobili, ja som 500 stromov toho roku vysadil.
Kuffa, Filip, poslanec NR SR (2022-09-28):
Ďakujem za slovo. Oba tieto návrhy zákonov majú za cieľ nejaké nápravy tých krívd, ktoré tu boli. Tento návrh predpokladá jasne a zrozumiteľne oprávnenie vlastníkov zastavaných pozemkov na formu, spôsob a dobu náhrady za obmedzenie ich vlastníckych práv, ktoré doposiaľ neprimerane zvýhodňovali vlastníkov stavieb... (Prerušenie vystúpenia predsedajúcim.)
Pellegrini, Peter, predseda NR SR (2024-02-08):
Máte procedurálny návrh? Nemáte. Dobre, ďakujem pekne. Dámy a páni, aj vzhľadom na to, čo tu povedal pán poslanec Ledecký a o tom, ako sme boli krátko pred tým, že tu pomaly došlo k inzultácii a pomaly fyzickému napadnutiu a stretu poslancov Národnej rady a na základe toho, že sme sa odchýlili od témy a zámeru zákonodarca, o čom má byť a ako má prebiehať tretie čítanie, po dvoch hodinách asi zhruba rokovania v treťom čítaní, podávam podľa § 35 ods. 7 zákona o rokovacom poriadku procedurálny návrh na uzavretie rozpravy k tomuto bodu. (Potlesk.) Prosím, prezentujme sa a hlasujme. Prezentujme sa a hlasujme. (Hlasovanie.) Prítomných 85 poslancov, za 78, proti 2, nehlasovali 5. Konštatujem, že Národná rada tento návrh schválila. Vyhlasujem rozpravu za skončenú. Pristúpime teraz k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
P. Paška, predseda NR SR: (2007-12-12):
(Hlasovanie.) 118 prítomných, 84 za, 27 sa zdržalo, 7 nehlasovali. (Potlesk.) Konštatujem, že Národná rada schválila návrh deklarácie, tak ako bol predložený . Vážené pani poslankyne, páni poslanci, vyčerpali sme program 16. schôdze a vyhlasujem ju za skončenú. Dovoľte, dámy a páni, keďže sa blíži vianočný čas, povedať niekoľko slov. Keď ste po 13.00 hodine prišli nazad do rokovacej sály, čakal vás vo vašich poslaneckých laviciach drobný darček odo mňa a vedenia Národnej rady. Bol by som veľmi rád, keď v tomto vianočnom čase a počas sviatkov, keď vám padne zrak na tento kúsok medovníka, ste si spomenuli aj na tých vzdialených blízkych. Hovorím o kolegyniach a kolegoch, s ktorými sedíme spolu v tejto rokovacej sále v dobrom a v zlom a dúfam, že ešte nejaký ten piatok sedieť budeme. Chcem vám aj takto zaželať veľa pokoja, požehnané sviatky, aby ste si užili svojich blízkych, aby ste si užili toho tepla domova, vzťahov ľudskosti, aby sme počas sviatkov, lebo vianočné sviatky sú aj o tom, prešli aj svojím vnútorným očistcom a nabrali energiu, silu na to, aby sme po Novom roku hľadali opäť cestu k sebe a boli schopní hovoriť o veciach v dobrom aj v zlom, ale spôsobom, ktorý najmä vianočné sviatky zosobňujú v hodnotách, ktoré prezentujú. Prijmite odo mňa osobne priatie požehnaných krásnych vianočných sviatkov. Všetko dobré. (Potlesk.) Pani poslankyňa Sabolová, pani predsedníčka klubu KDH.
Bugár, Béla, podpredseda NR SR (2017-05-11):
Áno, prezentujme sa a hlasujme o návrhu prerokovať tento návrh zákona v treťom čítaní. (Hlasovanie.) Prítomných 138 poslancov, za 136, 2 proti. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči.
Hrnčiar, Andrej, podpredseda NR SR (2019-10-15):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Prerušujem rokovanie o tomto bode programu. A pokračujeme druhým čítaním o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov . Vládny návrh zákona je uverejnený ako tlač 1596. Spoločná správa výborov má tlač 1596a. Nech sa páči, pán minister, uveďte vládny návrh zákona.
Hrnčiar, Andrej, podpredseda NR SR (2016-12-08):
Ďakujem. Nech sa páči, pani poslankyňa Dubačová. Dobre, takže pani poslankyňa Dubačová tu nie je. Pýtam sa, či sa chce niekto z poslancov prihlásiť ústne do tohto bodu programu. Pán poslanec Žarnay, len sa musíte prihlásiť. Ale hlási sa pán poslanec Žarnay. Prosím vás, dajte. Končím možnosť nahlásiť sa ústne. Nech sa páči, pán poslanec Žarnay.
Pellegrini, Peter, predseda NR SR (2015-03-17):
Hlasujeme o bodoch 18 a 19 pána poslanca Hubu. (Hlasovanie.) Prítomných 96 poslancov, za hlasovalo 14, proti boli 2, zdržalo sa 79, nehlasoval 1. Body sme neschválili.
K. Tóthová, poslankyňa: (2004-09-24):
Preto, vážené pani poslankyne, aby sa nielen mne, ale aby sa aj vám v budúcnosti táto situácia nestala, pretože mám pocit, že aj keď veľmi kvalitné zariadenie, predsa vie zlyhať, navrhujem nasledujúci doplňujúci návrh. V § 39 ods. 2 sa pripája veta, ktorá znie:  „Ak počas hlasovania pred zverejnením jeho výsledku poslanec oznámi nefunkčnosť technického zariadenia, predsedajúci zastaví hlasovanie. V hlasovaní sa pokračuje po odstránení prekážky hlasovania.“ Z uvedeného vyplýva, že predsedajúci má povinnosť opakovať hlasovanie. Vážené panie poslankyne, vážení páni poslanci, verím, že budete presvedčení o tom, že môj  doplňujúci návrh nemá žiadne politické pozadie, ba práve naopak, v prípade jeho prijatia predídeme prípadným politickým treniciam, ktoré z takýchto porúch hlasovacieho zariadenia môžu vzniknúť. Ja vám ďakujem za pozornosť.
Jurinová, Erika, podpredsedníčka NR SR (2015-03-13):
Pán poslanec je tolerantný. Nech sa páči.
Danko, Andrej, predseda NR SR (2017-05-19):
Na prijatie zákona vráteného prezidentom Slovenskej republiky je potrebný súhlas nadpolovičnej väčšiny všetkých poslancov. Vzhľadom na to, že prezident Slovenskej republiky vo svojom rozhodnutí neuvádza pripomienky a návrhy neschváliť zákon ako celok, otváram tretie čítanie a pristúpime k hlasovaniu o vrátenom zákone ako celku. Pán spravodajca, prosím vás, uveďte odporúčanie gestorského výboru. (Reakcia z pléna.) Hlási sa niekto do rozpravy? Nie. Uzatváram možnosť prihlásenia do rozpravy. Pán spravodajca, prosím, uveďte odporúčanie gestorského výboru.
Raši, Richard, podpredseda vlády SR pre investície a informatizáciu (2019-05-16):
Ďakujem pekne, pani podpredsedníčka. Dovoľte mi, aby som teda v stručnosti uviedol túto novelu, teda ktorá sa už týka nie informatizácie. Hlavný cieľ reaguje sa na zistenia auditov :Európskej komisie, ktoré si vyžadujú úpravu niektorých ustanovení, tak aby bola garantovaná miera ochrany práv a záujmov žiadateľov v každej fáze uchádzania sa o príspevok z európskych štrukturálnych a investičných fondov, a zároveň obsahuje úpravy, ktoré vznikli, vyplynuli z implementačnej praxe, ide najmä o zjednodušenie, zrýchlenie a spresnenie existujúcich pravidiel. V podstate ide o zjednodušenie dvojkolového, dvojkolového výberu žiadostí, a to tým spôsobom, že výsledok posudzovania projektového záveru v prvom kole nebude mať vplyv na samotné konanie žiadosti a slúži ako príprava o kvalite pripravovaného projektu, a ak aj nesplní podmienky po jeho dopracovaní, nebude nijakým spôsobom znevýhodňovaný. To, to sa doteraz dialo. Druhé je zníženie administratívnej záťaže žiadateľov. A zase v prípade dvojkolového prístupu už nebude potrebné, aby žiadateľ v novom kole predkladal výsledok z predchádzajúceho konania, pretože s ním už poskytovateľ disponuje. Pozitívny fakt nový je, že sa bude možné odvolať proti rozhodnutiu o neschválení žiadosti z dôvodu nedostatku finančných prostriedkov. Týmto teraz na..., ktoré boli teda alokované na danú výzvu, a tým sa zúži počet prípadov, keď sa vlastne žiadateľ nemá nejak možnosť brániť prostredníctvom opravného, riadneho opravného prostriedku, a ďalej sa využije alebo umožní sa použitie informačného monitorovacieho systému ITMS 2014 plus na administráciu dotácií, ktoré poskytuje zo štátneho rozpočtu Pôdohospodárska platobná agentúra, doteraz to možné nebolo. Takže bude to, bude sa môcť využiť systém ITMS, zjednoduší tú administráciu dotácií a zároveň tento systém, v ktorom sa komunikuje elektronicky, je z nášho pohľadu aj tou najtransparentnejšou a najčistejšou formou, takže vyhovie sa žiadosti, aby bolo ho možné používať, no a precizuje sa aj oprávnenie získať informáciu o bezúhonnosti žiadateľa prostredníctvom elektronickej komunikácie s Generálnou prokuratúrou, čiže na získanie potrebných informácií bude možné použiť aj spôsob, ktorý bol zavedený teda v zákone boja proti byrokracii, a tieto informácie o bezúhonnosti budú môcť byť získané tak, ako to prezentujeme, teda bez toho, aby teda v tomto prípade cez portál OverSi, teda bez toho, aby žiadateľ musel tieto papiere nosiť, a plus sa spresnili textácie v oblasti finančného riadenia. Vážená pani podpredsedníčka, ďakujem pekne, skončil som.
Petráš, Vladislav, poslanec NR SR (2015-09-18):
Vážená pani predsedajúca, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady pre financie a rozpočet a odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Pani predsedajúca, prosím, otvorte rozpravu k uvedenému návrhu zákona.
Bugár, Béla, podpredseda NR SR (2019-10-16):
Páni poslanci, prosím o väčší kľud, lebo neni počuť. A ešte dve faktické a potom pristúpime k hlasovaniam. Pani poslankyňa Vaľová.
Gy. Bárdos, poslanec: (2008-05-21):
A myslím si, že to, čo odznelo teraz tu v Národnej rade, veľmi často to tu neodznieva, že predstavitelia koalície, opozície hodnotia činnosť rady tak pozitívne, ako sme to urobili vo výbore pre kultúru a médiá. A hovorím ešte raz, predstavitelia aj koalície, aj opozície, to znamená, že rada a pani predsedníčka, ktorá riadi už šiesty rok činnosť tejto rady, tak si myslím, že táto rada pracuje veľmi kvalitne. A ešte veľmi krátko, lebo nechcem zdržovať, samozrejme, viem, že sa chystáme na hlasovanie, ale, milé kolegyne, milí kolegovia z vládnej koalície, aj vy budete mať možnosť po týchto slovách uznania navrhnúť aj pani predsedníčku alebo, keď ju navrhne nikto iný alebo rada, tak budete mať možnosť tu v Národnej rade ju zvoliť, aby mohla pokračovať v tej činnosti, ktorú začala. A myslím si, že takýmto spôsobom môžeme vyjadriť spokojnosť s jej prácou. Ja jej ešte raz veľmi pekne ďakujem a želám jej veľa úspechov. Ďakujem ešte raz. (Potlesk.)
Zemanová, Anna, poslankyňa NR SR (2021-07-02):
Ďakujem veľmi pekne, pán kolega Mičovský, že si to takto zhrnul, a naozaj sa to veľmi dobre počúvalo. Avšak to, to je situácia stavu utópia. A politika je umenie možného. V súčasnosti je tá spoločenská objednávka aj v súvislosti so zmenami klímou, aby v národných parkoch bola integrovaná správa. Ale presne, tá politika je umenie možného, a preto sme si, sme sa rozhodli ísť krok za krokom, a že verím, že táto zrejme komplikovaná cesta, na ktorú sme sa vydali, nebude jednoduchá, ale pevne verím, že týmto krokom, ako predkladá náš poslanecký návrh, presvedčíme odbornú, ale aj laickú verejnosť o správnosti. Nebude to jednoduché, veď počúvame aj tu, aká je pluralita názorov, obáv a je na nás a na, samozrejme, rezort... obidvoch rezortoch, ministerstva životného prostredia aj ministerstva pôdohospodárstva a rozvoja vidieka, aby sme ľuďom jasne vysvetlili a dali tu odpovede na všetky tie obavy, ale aj očakávania, ktoré sú veľmi veľké. Je to naozaj na nás. Áno, je aj cesta alebo bola cesta novely kompetenčného zákona, presunuli, viacerí sme to mali, aj SaS, v programe svojom, ale v programovom vyhlásení vlády došlo k nejakej dohode a toto je presne to, na čom sme sa zhodli. A treba, áno, aj tie ďalšie úlohy, ktoré sú v programovom vyhlásení vlády, ako prehodnotenie chránených území, ako záruka súkromným vlastníkom, aby tie obavy, ktoré tu odznievali, že budú nejakým spôsobom postihnutí, aby sa vyvrátili, aby mali jednoznačnú garanciu buď novej pôdy, alebo jednoduchým spôsobom garantovanú náhradu za ušlú ujmu. A hlavne aby aj ľudia, ktorí sú zamestnaní v tomto sektore, mali istotu svojej práce.
Hrnčiar, Andrej, podpredseda NR SR (2019-12-03):
Prosím, prezentujme sa a hlasujme. (Hlasovanie.) Prítomných 126, za 120, proti 1, zdržali sa 3, nehlasovali 2. Konštatujem, že sme tento návrh schválili. Vážené panie poslankyne, vážení páni poslanci, keďže sme odhlasovali v prvom čítaní návrh ústavného zákona, o ktorom rokujeme v skrátenom legislatívnom konaní, navrhujem, aby sme tento návrh ústavného zákona (tlač 1818) prerokovali v druhom čítaní po rokovaní príslušných výborov, ktorým bol pridelený. Je všeobecný súhlas? (Súhlasná reakcia pléna.) Ďakujem. Pokračujeme hlasovaním v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 120/1993 Z. z. o platových pomeroch niektorých ústavných činiteľov (tlač 1718), bod 31 schváleného programu. Spoločným spravodajcom je člen výboru pre financie a rozpočet poslanec Radovan Baláž, prosím ho, aby uvádzanie, aby hlasovanie uvádzal. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 1718.)
M. Číž, podpredseda NR SR: (2007-06-29):
Otváram rozpravu. Potrebujeme sa dohodnúť, v mene poslaneckých klubov sa prihlásil do rozpravy pán poslanec Lipšic. Najprv majú prednosť tí, ktorí, ak súhlasíte, lebo je tam kolízia. Nech sa páči. Takže, vážené kolegyne, kolegovia, za klub KDH sa prihlásil do rozpravy pán poslanec Daniel Lipšic. Má slovo. Potom vystúpi spoločný spravodajca pán Miššík.
Paška, Pavol, predseda NR SR (2014-05-27):
(Hlasovanie.) 135 prítomných, 82 za, 8 proti, 45 sa zdržalo. Návrh sme schválili.
Bugár, Béla, podpredseda NR SR (2019-06-19):
Ako posledná v rozprave vystúpi pani poslankyňa Zemanová.
Jurinová, Erika, podpredsedníčka NR SR (2013-09-24):
Chcete reagovať, pán poslanec? Takže nech sa páči, pán poslanec, pán poslanec Přidal, reakcia na faktické poznámky. Prihláste sa, pán poslanec. Nech sa páči.
Kuffa, Štefan, poslanec NR SR (2015-06-18):
Keď som bol tu spomenutý, tak ja len veľmi krátko sa vyjadrím k tým prilbám, ktoré boli tu spomenuté, k tomu predchádzajúcemu zákonu. Ja som z tatranskej oblasti. Vysoké Tatry majú juhovýchodné svahy. Ja nehovorím to, že tie deti musia mať tie prilby, ani to, že ich nemusia mať. Ak rodič rozhodne, aby tá prilba bola, prosím, nech je. Ale, Eva, ty keby si sa išla lyžovať na takúto lyžovačku, ani ty v tej prilbe nevydržíš, lebo ti bude horúco. Tam keď v apríli a v máji ešte sú lyžovačky, ty si to nevieš predstaviť, lebo tu v Bratislave kvitnú stromy, v záhradkách sú už kvety, ale u nás v Tatrách sa ešte lyžuje. Ja hovorím, že to treba dať prevádzkovateľom, nech prevádzkovatelia nesú túto zodpovednosť, nie na rodičov. A deti tak budú dostávať pokuty? Decká sú tu hore na balkóne, keby prišli a doniesli ja neviem blokovú pokutu 50 alebo 100 eur, tam je mládež, už vidím, že je veľká, tak myslím si, že žiaden rodič sa tomu nepoteší. Ale ja vyzývam mládež, nech radšej športuje, nech nefajčí, určite. Áno? Ja som proti fajčeniu, ale chcem byť tolerantný voči tým, ktorí sú závislí od toho. Ja dieťa nevylievam z vaničky so špinavou vodou. A v tom je podstatný rozdiel. Dieťa odtiaľ vyberiem, je pritom čisté. A rovnako aj na toho fajčiara by som tak apeloval, dnes aby možno nefajčilo sa v tých autách do veku 18 rokov. Možno tej mládeži hore keby som sa opýtal, koľkí z nej by zdvihli ruku s tým, že sú fajčiari a možno už závislí od fajčenia a nemajú ešte vek 18 rokov. Dneska je to veľakrát naopak, deti, ktoré v aute sedia vzadu a nesedia v tej sedačke, lebo už sú väčšie, tak práve fajčia a vpredu sú tam rodičia ako prikutí a tí nefajčia. Ja o tom hovorím. A toto považujem za príliš veľké zasahovanie do súkromia. V tomto dnes sme pri autách, zajtra budeme na balkónoch, pozajtra budeme v obývačkách. A ja chcem rešpektovať práve tú slobodu tohto človeka aj tento priestor či už auta alebo tých bytov. Ďakujem za pozornosť.
Laurenčík, Milan, podpredseda NR SR (2020-04-01):
Pán poslanec Hattas.
Grendel, Gábor, podpredseda NR SR (2020-07-24):
S reakciou na faktické poznámky pán poslanec Kamenický.
Grendel, Gábor, podpredseda NR SR (2023-01-26):
S reakciou na faktické poznámky pán poslanec Kéry.
B. Bugár, podpredseda NR SR: (2002-02-06):
J. Gajdoš, poslanec: Ďakujem pekne za slovo, pán predsedajúci. Základná zmluva, ktorú podpísala Mečiarova vláda, bola v období vyjednávania a podpisu napádaná tvrdou kritikou bývalou opozíciou, súčasnou koalíciou, dnes sa stáva záchranným pásom pre túto vládu pri riešení problému, ktorý vláda chytá takpovediac za chvost. Predseda vlády ráno vo svojom vystúpení svojím typickým arogantným spôsobom napľuval na opozíciu, zobral sa a odišiel, ale nezabudol nás vyzvať ku konsenzu v základných strategických otázkach. Pozabudol pri plnení svojich povinností, že táto základná zmluva existuje. Namiesto toho, aby včas reagoval na informácie z diplomatických kruhov, z Veľvyslanectva Slovenskej republiky v Budapešti na to, že sa takýto zákon v maďarskom parlamente pripravuje. Mal k dispozícii text tohto zákona, mohol zavčasu reagovať. Neurobil tak. Teraz až na základe emocionálnej kritiky od občanov Slovenskej republiky reaguje tak, ako reaguje. Vo svojej bezradnosti však už stráca súdnosť a jeho arogancia presahuje všetky hranice slušnosti a diplomacie. Nemôže sa vyhrážať, do slova a do písmena, a žiadať od parlamentu, aby ho nelimitoval a nezaväzoval... (Zaznel zvuk časomiery.)
Lengvarský, Vladimír, minister zdravotníctva SR (2021-12-09):
Vážený pán poslanec, dovoľte, aby som odpovedal na vašu otázku. Ministerstvo zdravotníctva neustále zbiera, analyzuje, vyhodnocuje a následne aktualizuje najnovšie medicínske poznatky v štandardných postupoch v súvislosti s ochorením COVID-19. V rámci aktualizácií sa prioritne venujeme všeobecnej ambulantnej starostlivosti. Dňa 21... 25. 11. 2021 bol na stránke ministerstva zverejnený dokument s názvom Štandardný postup pre poskytovanie zdravotnej starostlivosti o všeobecnej ambulancii pre dospelých počas pandémie COVID-19, štvrtá verzia, platná dňom zverejnenia, v ktorom sú uvedené aj najaktuálnejšie informácie o veci včasnej liečby ochorenia COVID-19 práve v ambulantnej sfére. V prílohe č. 1 predmetného dokumentu je zároveň uvedené, že Svetová zdravotnícka organizácia, Európska lieková agentúra, Európske centrum pre prevenciu a kontrolu chorôb a Centrum pre prevenciu a kontrolu chorôb neodporúčajú požívať Ivermectin u žiadneho pacienta s COVID-19... (Ruch v sále a zaznievanie gongu.) Pardon. ... nezávisle na dĺžke trvania symptómov a závažnosti ochorenia s výnimkou klinických skúšok. Taktiež bol vypracovaný dokument s názvom Cesta pacienta, starostlivosť o pacienta s ochorením COVID-19 v ambulancii u všeobecného lekára. Zároveň boli v odbornom časopise Všeobecný praktik, v Zdravotníckych novinách a v časopise MEDICUS publikované dokumenty Deväť užitočných rád, ako úspešne zvládnuť infekciu COVID-19 u ambulantného pacienta; a Krátkodobá kyslíková liečba v prednemocničnej starostlivosti u pacienta s akútnou COVID-19 infekciou, ktoré vypracovala hlavná odborníčka ministerstva zdravotníctva pre všeobecné lekárstvo MUDr. Adriana Šimková, v spolupráci ministerstvom boli distribuované všeobecným lekárom. V rámci vami uvedeného podnetu ďalej nie je možné identifikovať, ako pacientka mohla vedieť, že má ochorenie COVID-19, keďže bola poslaná na PCR test. Z uvedeného vyplýva, že mala podozrenie na ochorenie COVID-19, avšak nemala ochorenie potvrdené. Zároveň si vás dovolím informovať, že liečivo Ivermectin toho času nemá vydané povolenie na terapeutické použitie, a teda ani pacientka tento liek nemohla dostať. Momentálne máme na Slovensku dostupné aj monoklonálne protilátky, ktoré dokážu zabrániť vzniku stredne ťažkého alebo ťažkého priebehu ochorenia COVID-19. V prípade, ak sú tieto protilátky indikované, mohla by využiť ich podanie v rámci 48 nemocníc na Slovensku. Vážený pán poslanec, všetky spomenuté dokumenty mám vytlačené, a ak máte záujem, môžem vám ich odovzdať, nech sa páči.
Grendel, Gábor, podpredseda NR SR (2023-02-02):
Ďakujem, pán poslanec. Dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Petre Hajšelovej.
Bugár, Béla, podpredseda NR SR (2016-04-18):
Na vystúpenie pani podpredsedníčky Nicholsonovej s faktickými traja poslanci. Končím možnosť sa prihlásiť do faktických poznámok. Pán poslanec Osuský, nech sa páči.
Laššáková, Jana, podpredsedníčka NR SR (2013-11-26):
S reakciou pán poslanec Poliačik. Pán poslanec Sulík, ste sa neskoro prihlásili. Takže s reakciou pán poslanec Poliačik.
Marcinková, Vladimíra, poslankyňa NR SR (2020-05-13):
Pán poslanec, udivujete ma, lebo jedným dychom dokážete hovoriť o ochrane života, a pritom svojimi vyjadreniami, poviem to obrazne, ale ľudí naozaj zabíjať. Pretože keď hovoríte o transgender osobách ako o bláznoch, tak ja by som vám chcela povedať, že či viete o tom, že až 40 % týchto ľudí sa počas svojho života pokúsi o samovraždu, lebo sú odsudzovaní, nazývaní bláznami a namiesto pomoci týmto ľuďom ich politici v priamom prenose zosmiešnia. Ja si myslím, že pochopenie inakosti, scitlivovanie spoločnosti, že toto je cesta k ochrane života a oveľa účinnejšie ako nenávisť. A keď hovoríte o potratoch, tak ja si dovolím sa k tomu vyjadriť. Myslím si, že som v tejto miestnosti jediná očakávajúca matka. Viete o tom, že ročne umrie viac ako 30-tisíc žien, ktoré postúpia (podstúpia, pozn. red.) nelegálne potraty? A viete o tom, že v krajinách, kde sú potraty zakázané alebo obmedzované, tak je viac potratov ako v krajinách, kde je legislatíva podobná tej našej? Konkrétne na tisíc obyvateľov je to 34 potratov tam, kde sú legálne, a 37 potratov tam, kde sú nelegálne. A pritom naozaj veľa žien umrie, pretože sa vrhnú do rúk rôznym šarlatánom a ľuďom bez zdravotníckeho vzdelania a bez potrebnej pomoci. Čiže keď hovoríme o ochrane života, ja ako budúca matka si veľmi želám, aby sme zachránili čo najviac životov na Slovensku, ale robme to poctivou rodinnou politikou, a nie reštriktívnou politikou. A robme to naozaj s ohľadom na reprodukčné práva žien a na možnosť týchto žien rozhodnúť sa, a nie dávať sa do rúk rôznym pochybným osobám. Keď už toto naozaj veľmi, veľmi smutné rozhodnutie... (Prerušenie vystúpenia časomerom. Potlesk.)
Hrnčiar, Andrej, podpredseda NR SR (2018-05-09):
Pani poslankyňa Zimenová.
Baránik, Alojz, poslanec NR SR (2017-10-18):
Ďakujem. Musím, pán kolega Kollár, s tou časťou vášho vystúpenia, ktorá sa týka advokátskych odmien, nesúhlasiť. Jednak ako občan tejto republiky a jednak ako advokát, ktorý má skúsenosti dosť veľké v súkromnom sektore, kde viem, ako sa zmluvy s advokátmi vyjednávajú, a možno vás to prekvapí, ale niektorí tí klienti, s ktorými takto som ja už mal možnosť jednať, sú aj celkom veľké skupiny, ktoré uplatňujú praktiky prevažujúce v súkromnom sektore. Treba povedať, že keby sme mali ozajstnú súťaž na advokátske služby, tak ako to malo byť, to znamená, že by sa nejednalo o vopred vybratých advokátov alebo advokátske kancelárie, ktoré sú známe veľmi pochybnými stykmi so stranou SMER, ako je napríklad Ecker – Kán a tak ďalej, ktorí akože sú známi tým, že figurovali v kauze Váhostav a podobne, tak si myslím, že by sa tá cena ľahko dostala so všetkým pod 1 mil. eur a možnože ešte aj výrazne nižšie. A preto nemožno súhlasiť s tým, že 4,9 mil. je v poriadku. To je astronomická suma hlavne pre kanceláriu, ako je kancelária Dr. Bžána, ktorá má jednu koncipientku. To nie je nejaká, nejaká masová organizácia. Takže tu nehovoríme o najlacnejšom právnikovi ani o najdrahšom, tu hovoríme jednoducho o niekom, ktorého jediná schopnosť je konexie na SMER.
Martvoň, Anton, poslanec NR SR (2015-05-27):
Ďakujem pekne. Pán minister, ďakujem za vystúpenie. Bolo veľmi zaujímavé sledovať, keď ste začali hovoriť o privatizačnej komisii, ako pán poslanec Přidal nenápadne zmizol ako gáfor zo sály, ale som rád, že už je naspäť. Pán minister, vzhľadom na to, čo ste povedali, tu znie možno otázka, že či by nebolo vhodné podľa toho, čo som tu počul, zvlášť, keď niektorí poslanci ešte sedia vo výbore pre hospodárstvo, po tomto, čo sa všetko udialo, či by štát alebo vláda nemala podať trestné oznámenia na niektoré tie postupy, ktoré sa odohrali, lebo to bolo poškodzovanie vyslovene záujmov Slovenskej republiky a akcionárov ako takých. A bolo by možno zaujímavé, že kam by sa to potom dostalo, že keby pán Přidal potom, alebo niektorí iní, ktorí s tým mali niečo spoločné a pomohli Enelu získať tento majetok Slovenských elektrární a takto modernizovať, že možno by sme sa dozvedeli aj ďalších ľudí, ktorí v tom boli namočení. Ďakujem pekne.
Š. Kužma, poslanec: (2008-06-25):
Dnes na hospodárskom výbore nám bolo tlmočené, keďže pán minister neprišiel, pánom predsedom výboru, že pán minister tam bol na súkromnej návšteve, ktorú si sám platil, cestu, ubytovanie, išiel okolo jachty a na 40 minút sa zastavil. Ak je toto pravda, hovoril to váš predseda výboru, chcem sa spýtať pán ministra, ako sa dopravil do Monaka? Poprosil by som, keď bude on odpovedať na túto otázku. No a čo sa týka k tým J & T, no dokázali niečo za jeden deň, čo nedokázali ani najsilnejšie, najrenomovanejšie finančné firmy Európy, ani londýnski hráči, ani nikto, čiže pravdepodobne sú to najmúdrejší ľudia na svete, najväčší géniovia, potom by na nich pán predseda vlády nemal tak nadávať, ale asi by oni mali ministrovať, keď sú fakt najschopnejší na svete, alebo bolo za tým niečo iné a to už by bol vážny problém, čo z nich urobilo tých najmúdrejších na svete. A povedali ste, že sa so mnou nebudete baviť. Vy ste povedali jednu vetu, že pán bývalý predseda vlády nikdy nebol na diskusii s pánom Ficom. Úplne natvrdo ste to povedali teraz tu pred pár sekundami, úplne natvrdo. Ja som povedal, a vy hovoríte, že neklamete na rozdiel od nás, ja som povedal, že keď si stojíte za tým, tak keď sa dokáže, že bol, tak odstúpte.
Drábiková, Lucia, poslankyňa NR SR (2021-06-24):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2004-05-14):
Prezentujme sa a hlasujme. (Hlasovanie.) Prítomných 130 poslancov, za návrh 130. Konštatujem, že Národná rada vyslovila súhlas s pristúpením Slovenskej republiky k tomuto Dohovoru. Vážené panie poslankyne, vážení páni poslanci, chcem sa vás opýtať, či chceme mať prestávku do 12.00 hodiny a potom by sme pokračovali do 14.00 hodiny. (Hlasy z pléna.) Nie. Takže budeme pokračovať bez prestávky do 14.00 hodiny. Chcem ešte oznámiť aj to, že v zmysle dohody budeme pokračovať v rokovaní budúci týždeň v stredu od 13.00 hodiny, tak ako sme sa dohodli, prerokúvaním jednotlivých návrhov zákonov ohľadne zdravotníctva a dnes rokujeme do 14.00 hodiny. Takže pokračujeme bodom správa o stave odškodnenia jednotlivých obetí komunistického systému . Správu vlády máte predloženú ako tlač 601, spoločnú správu máte ako tlač 601a. (Ruch v sále.) Páni poslanci, či chcete alebo nechcete, vyhlásim 30-minútovú prestávku, lebo takto sa nedá rokovať, takže o 12.00 hodine pokračujeme. (Prestávka.) (Po prestávke.)
Šeliga, Juraj, podpredseda NR SR (2020-11-24):
Ďakujem pekne, na vaše vystúpenie chcú reagovať dvaja páni poslanci. Pán poslanec Gyimesi, nech sa páči.
P. Paška, predseda NR SR: (2008-11-27):
Pán poslanec Fronc, pán Bauer, pani Tóthová. Končím možnosť sa prihlásiť. Pán poslanec Fronc.
Pellegrini, Peter, predseda NR SR (2015-11-11):
Pán poslanec Hlina navrhol nepokračovať v rokovaní o tomto návrhu. (Hlasovanie.) Prítomných 132 poslancov, za hlasovalo 51, proti bolo 79, zdržali sa 2 poslanci. Tento návrh sme neschválili.
Kollár, Boris, predseda NR SR (2022-09-21):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nie. Ďakujem pekne. Chce sa vyjadriť k rozprave spravodajkyňa? Nie. Ďakujem pekne. Prerušujem rokovanie o tomto bode programu. Budeme pokračovať prvým čítaním o návrhu skupiny poslancov na vydanie zákona, ktorým sa menia a doplňujú niektoré zákony v súvislosti so zvýšením transparentnosti v oblasti prokuratúry. Návrh zákona má tlač 1114, návrh na jeho pridelenie na prerokovanie výborom je v rozhodnutí č. 1168. Dávam slovo poslancovi Alojzovi Baránikovi, aby za skupinu poslancov návrh zákona uviedol. Nech sa páči, pán poslanec, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa menia a doplňujú niektoré zákony v súvislosti so zvýšením transparentnosti v oblasti prokuratúry , tlač 1114.)
Takáč, Richard, poslanec NR SR (2021-03-31):
Ďakujem. Odpoviem k poslednej veci, čo ste hovorili, že bola možnosť to usporiadať. Vy ako navrhovatelia tejto novelizácie vstupujete do práv a ustanovení, ktoré sa dostali v priebehu roka 2018, a boli výsledkom zovšeobecnenia desaťročnej skúsenosti z aplikácie predchádzajúcich ustanovení a boli formulované ako rozumný kompromis medzi, medzi ministerstvom väčšinou poľnohospodárskych samospráv a záujmových organizácií. To je fakt, to je realita, pani kolegyňa. Ten stav predtým bol úplne iný a vy ste začali hneď tú PPA-čku a neviem čo všetko, ale moja otázka znela úplne inak. Ja hovorím o tej ročnej výpovednej lehote. My sa asi nerozumieme úplne podľa mňa, lebo aj keď končí nejaká nájomná zmluva, on v poslednom roku začne nejaký, na základe toho uznesenia vlády z roku 2015 začne nejaký, poviem príklad, sedemročný environmentálny nejaký projekt so záväzkom, tak reálne tam hrozí to, že sa zablokuje prístup k tejto podpore, to hoci k tomu vypovie čo i len na, poviem príklad, desiatich metroch štvorcových, tak tým pádom mu padá celý projekt, bude musieť vrátiť peniaze. Toto je tam podľa mňa reálny problém. Vy tvrdíte, že nie je, ja hovorím, že áno. A, samozrejme, že potom, keď si to schválite, tak ukáže až prax, či to bol problém, alebo nie, ale ja si myslím, že to riziko tam reálne fakt je. Ďakujem.
P. Paška, predseda NR SR: (2009-02-11):
(Hlasovanie.) 141 prítomných, 125 za, 1 proti, 12 sa zdržalo, 3 nehlasovali. Návrh sme pridelili výborom a určili lehotu na prerokovanie. Pán poslanec Hradecký uvedie v druhom čítaní hlasovanie o vládnom návrhu zákona o niektorých opatreniach pri majetkoprávnom usporiadaní pozemkov pod stavbami. Je to tlač 833.
Zemanová, Anna, poslankyňa NR SR (2017-12-06):
Pán minister, teda už v akom zúfalstve musíte byť, keď vyťahujete na predsedu SaS Sulíka predaj pozemku v roku 2005, kedy ešte vôbec nebol v politike a strana SaS ešte ani neexistovala. K tomu predaju pozemkov vo Vajnoroch treba povedať, je to na jeho stránke zverejnené, že predaj pozemku najprv išiel cez realitné kancelárie, na ktorých sa nikto neprihlásil. Až následne, následne spoločnosť OLO vypísala tender v siedmich novinách a prihlásilo sa 18 firiem a medzi nimi aj Fax Copy, áno, kde bol v tom čase Sulík 48-percentný spoluvlastník, avšak táto spoločnosť predložila najvyššiu sumu, a preto aj spoločnosť OLO jej to predalo. Prečo o tom hovorím? Je to z toho dôvodu, že tento pozemok bol vyhlásený za nadbytočný, bol to pozemok vo Vajnoroch, kde mala byť postavená, recyklačný dvor a v tom čase, ja ako starostka Vajnor, sme sa ostro postavili proti tomuto zámeru spoločnosti OLO, aby vo vstupe do Vajnor do pamiatkovej zóny bol vybudovaný recyklačný dvor. Z toho dôvodu sa tento pozemok pre spoločnosť stal nadbytočný, a preto došlo k jeho predaju. Ako som sa naďalej dočítala v informáciách, ktoré zverejnil pán Sulík, spoločnosť Fax Copy po 13 mesiacoch, kedy tam chcela najskôr postaviť svoje sídlo, tak nakoniec z tohto zámeru zišlo a majetok predalo, predalo ho so ziskom nejakých 20 %. Vy ste tu hádzali miliónmi, lenže v roku 2005 tie milióny boli v slovenských korunách, čiže ten predaj pozemku, ktoré získalo majetku, do majetku vlastne OLO peniaze, bolo v hodnote asi 1,2 mil. eur. Čiže žiadne veľké milióny v takej hodnote, ako ste tu vy spomínali. Takže len toľko, aby toto bolo na správnej miere... (Prerušenie vystúpenia časomerom.)
Hlina, Alojz, poslanec NR SR (2014-10-30):
Ďakujem pekne. Aspoň je na čo reagovať na rozdiel od predchádzajúceho rečníka, čo pred pánom ministrom, pokúsim sa v rozprave. Je na čo reagovať, len teraz takú technickú poznámku, ma zaujal ten váš hrdinský boj, že 60 – 40, to znamená, že ľuďom exekútori brali 40 % zo životného minima. Viete čo, ja držím zásadu, že ak sa nedohodne ináč a povedalo sa to medzi štyrmi očami, tak to má zostať medzi štyrmi očami. Členovia vlády niektorí nevedeli, že je to tak. Ja neviem, či ste to vy členovia vlády niektorí nevedeli, že 40 % je možné zobrať zo životného minima, a ja som na to upozorňoval iks-krát, nie raz, nie dvakrát, nie trikrát, spali sme kvôli tomu pred ministerstvom spravodlivosti, nakoniec sme vás k tomu dokopali. Nakoniec sme vás k tomu dokopali, trvalo to dlho, dali ste tam iba dôchodcom, my sme chceli všetkých, dali ste tam iba dôchodcov, začalo to v júni, dali ste účinnosť, myslím, od novembra alebo odkedy, ešte tu sme to avizovali, že komu to pomôže, že tak dlho to trvá, hej? Vyhovárali ste sa na medzirezortné. Dalo sa to skrátiť, samozrejme, bolo to v záujme niekoho, ten systém bol funkčný, dlhodobo funkčný, bol dobrý, tak ešte kým sa dá, kým sa dá to politicky, tak ste to naťahovali. Čiže to je len drobná poznámka. A ak dovolíte, potom sa vyjadrím k tomu, čo ste vy povedali, lebo v zásade je na čo reagovať.
Laurenčík, Milan, podpredseda NR SR (2021-05-07):
Poslednú faktickú poznámku k tomuto príspevku má pani poslankyňa Katarína Hatráková. Nech sa páči.
Laššáková, Jana, podpredsedníčka NR SR (2014-11-28):
Na vystúpenie pána poslanca s faktickými poznámkami páni poslanci: Osuský, Vaľová, Nachtmannová, Jasaň, Mičovský, Hraško, Pfundtner, Poliačik. Končím možnosť prihlásiť sa s faktickými poznámkami. Nech sa páči, pán poslanec Osuský.
Kuriak, Milan, poslanec NR SR (2020-05-19):
Ďakujem, kolegovia, za vaše slová. Ja by som ešte využil priestor vo faktickej, nakoľko som to mal pripravené na viacej minút. Tak zo skúsenosti by som dal nejaké príklady, čo by sa dalo zlepšiť v situácii so zdravotne postihnutými. Je veľa možností, ako zjednodušiť prístup osôb k zamestnaniu. Zjednodušiť komunikáciu s úradmi, zvlášť keď sú títo ľudia v komunitách mimo svojho bydliska, mnohí na vozíkoch musia navštevovať úrady, musia cestovať. Títo ľudia potrebujú prácu ako terapiu, potrebujú prijatie, pocit užitočnosti, dôležité je vytvorenie špeciálnych pracovných podmienok, tak aby mohli fungovať čo najsamostatnejšie. Často v týchto zariadeniach využívajú pre ich prácu materiály, ktoré sú vo firmách odpadom, napr. potraviny z potravinovej banky, poťahové materiály z výroby nábytku, drevený, kovový odpad, triedia súčiastky z výroby, pestujú ovocie, bylinky, zeleninu, chovajú dobytok, vyrábajú syry, ale často majú problém splniť náročné kritériá štátnych orgánov. Takže namiesto toho, aby štát pomáhal týmto rôznym OZ-kám a ľuďom, ktorí to naozaj robia hlavne od srdca a štát im nevytvorí podmienky, ale naopak, naopak, robí problémy kontrolami a zbytočnou byrokraciou. Mnohí zdravotne postihnutí nemajú ani prostriedky na cestovanie a živobytie. Mohli by byť finančné mechanizmy na to, aby mohli vo svojom spoločenstve podnikať a kúpiť si potrebné prostriedky, napr. šijací stroj, zariadenie na pranie ovčej vlny, auto na dovoz potravín z potravinovej banky, skladovacie priestory, pyrografické zariadenie na vypaľovanie do dreva, poľnohospodárske náradie a podobne. Poskytovať pomoc s preplatením niektorých služieb pre týchto ľudí, príprava na podnikanie, prácu, asistenčné služby na úradoch... (Prerušenie vystúpenia časomerom.)
Danko, Andrej, predseda NR SR (2016-09-08):
Ďakujem predsedovi mandátového a imunitného výboru za podanie informácie. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. Uzatváram možnosť prihlásenia do rozpravy ústne. Konštatujem, že sa nik neprihlásil. Vyhlasujem rozpravu za skončenú. Predseda mandátového a imunitného výboru predniesol návrh uznesenia Národnej rady. Dávam o tomto návrhu uznesenia hlasovať. Prezentujme sa a hlasujme. (Hlasovanie.) Ďakujem. Prítomných 142 poslancov, za 140, nehlasovali 2. Konštatujem, že sme schválili uznesenie o nastúpení náhradníka na neuplatňovaný mandát poslanca Národnej rady. Teraz prosím pána Petra Antala, aby sa dostavil do rokovacej sály. Pristúpime k sľubu poslanca. (Príchod poslanca do rokovacej sály.) Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Prosím pána Petra Antala, aby pristúpil pred rečnícke miesto a zložil Ústavou Slovenskej republiky predpísaný sľub. Prosím teraz podpredsedu Národnej rady Bélu Bugára, aby prečítal text sľubu. Zároveň prosím prítomných, aby počas skladania sľubu stáli.
Pročko, Jozef, poslanec NR SR (2022-02-03):
Pán poslanec Žiak, oni s tebou súhlasia všetci, oni s tebou súhlasia, že očkovanie zachránilo v histórii ľudstva najviac životov. Oni s tebou súhlasia, aj ich lekár, ktorého aj ja ľutujem, že tam s nimi je, pretože ho pokladám za veľmi inteligentného človeka, ktorý je vedľa ľudí, ktorí želajú smrť, ktorí na námestí aj včera vrieskali také neľudské. Ja ho ľutujem. On je pre mňa človek, ja si myslím, že ktorý vie, čo je ľudskosť, a je tam s nimi. Keď počúvam a keď čítam Sujove a Mazurekove statusy o tom, ako to očkovanie škodí, keď sledujem ľudí v mojom okolí, ktorí zomierajú kvôli týmto fašistom a extrémistom preto, lebo odmietajú; teraz zomrel veľmi blízky človek mne, lebo mu fašisti porozprávali, že to je blbosť, že covid neexistuje, že to je svinstvo. On išiel domov a doma zomrel. Oni sú zodpovední za ľudské životy a s nimi tam sedí doktor, ktorý ti rozpráva, že áno, zachraňuje to. Celá tá plejáda, ja sa čudujem Ondrovi Ďuricovi, že toto on, ktorý, ja sledujem jeho Facebook, ktorý má deti a oni šíria tieto, tieto antivaxerské veci a vďaka nim zomierajú ľudia. Oni, oni sú zodpovední za ľudské životy. Oni s tebou súhlasia, ale vytĺkajú si politické body, tak ako včera na námestí. Im je jedno, že či zomrie niekto kvôli tomu, že oni rozprávajú, že covid neexistuje. Oni chcú politické body a na, a sú naozaj ochotní kvôli tomu obetovať ľudské životy a to je to, to je to, čo pre mňa, ja neviem, oni sú za Boha, za národ. Mali by ste sa, pán Urban, báť toho Boha, mali by ste sa ho báť.
Ďurovčík, Emil, poslanec NR SR (2017-09-05):
Vážený pán predsedajúci, vážený pán minister, vážené kolegyne, vážení kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet, ústavnoprávny výbor, výbor pre hospodárske záležitosti a výbor pre pôdohospodárstvo a životné prostredie. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte k uvedenému materiálu rozpravu.